Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 4/2002. (II. 20.) SZCSM—EüM együttes rendelethez
Paragraph Index: 620

10. Közlekedõutak — veszélyes területek 10.1 A munkahelyekhez vezetõ utakat, a jármûforgalom számára megnyitott közlekedési utakat úgy kell kialakítani, hogy azok megfelelõ teherbírásúak, a rajtuk lebonyolódó közlekedési és szállítási feladatok szempontjából elegendõ szélességûek, lyukaktól, gödröktõl mentesek legyenek, és feleljenek meg a külön jogszabályokban meghatározott egyéb követelményeknek. 10.2. A munkavégzés helyszínének megközelítését úgy kell megoldani — amennyiben ez csak szintkülönbség áthidalásával biztosítható —, hogy az a biztonságos közlekedés követelményeit kielégítse. 10.3. A munkahelyeknek és a közlekedési utaknak a szeméttõl, törmeléktõl és építési anyagmaradéktól mentesnek kell lenniük. 10.4. A munkahelyeket és a közlekedési utakat úgy kell kialakítani, hogy azok a lehulló tárgyaktól védettek legyenek. 2002/24. szám 10.5. Anyagot a munkahelyen csak olyan mennyiségben szabad tárolni, hogy az a munkát és a biztonságos közlekedést ne zavarja, a segédszerkezet állóképességét ne veszélyeztesse. 10.6. A közlekedõutakat — beleértve a lépcsõket, rögzített létrákat és a rakodókat — úgy kell méretezni, elhelyezni, illetve kialakítani, hogy azok a rendeltetésüknek megfelelõen könnyen, biztonságosan használhatóak legyenek, és a környezetükben foglalkoztatottak veszélyeztetése nélkül megfelelõ hozzájutást biztosítsanak. 10.7. A gyalogos-, illetve az áruforgalom céljára használt utakat — beleértve azokat is, amelyek fel- és lerakodásra szolgálnak — az igénybe vevõk számának és a tevékenység típusának megfelelõen kell méretezni. 10.8. Ha a közlekedõutakon szállítóeszközt használnak, a gyalog közlekedõk részére megfelelõ biztonsági távolságot kell kialakítani, vagy védõszerkezetet kell felszerelni. 10.9. Az utakat egyértelmûen ki kell jelölni, azok állapotát rendszeresen kell ellenõrizni, illetve azokat megfelelõen karban kell tartani. 10.10. Megfelelõ távolságot kell hagyni a jármûforgalomra szolgáló utak, az ajtók, a kapuk és a gyalog közlekedõk részére szolgáló átjárók, folyosók és lépcsõházak között. A beépített erõgéppel rendelkezõ jármûvek és szállítóeszközök közlekedési útjait úgy kell kialakítani, hogy azok az ajtóktól, kapuktól, átjáróktól, lépcsõkilépõktõl legalább 1,00 méterre vezessenek el. 10.11. Ha az építési munkahely egyes területeire a belépés korlátozott, azokat el kell keríteni a belépési engedéllyel nem rendelkezõk belépésének megakadályozására. Megfelelõ intézkedéseket kell tenni a veszélyes területekre való belépésre feljogosított munkavállalók védelmére. A veszélyes területeket jól láthatóan kell megjelölni.

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes